
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1621 

27 Ιουνίου 2013 


ΑΠΟΦΑΣΕΙ Σ 

Αριθμ. 123152/1789 

Έγκριση Εσωτερικού Κανονισμού του Φαρμακευτικού 
Συλλόγου Αχαΐας. 

Ο ΠΕΡΙΦΕΡΕΙΑΚΟΣ 
ΣΥΜΒΟΥΛΟΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του Ν. 3852/2010 (ΦΕΚ 87/Α707.6.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης-Πρόγραμμα Καλλικράτης». 

β) Του Π.Δ. 132/2010 (ΦΕΚ 225/Α727.12.2010) «Οργανι¬ 
σμός της Περιφέρειας Δυτικής Ελλάδας». 

γ) Της υπ’ αριθμ. 11951/182/15.01.2013 (ΦΕΚ 211/Β7 
05.02.2013 απόφασης του Περιφερειάρχη Δυτικής Ελ¬ 
λάδας «Μεταβίβαση άσκησης αρμοδιοτήτων σε Περιφε¬ 
ρειακό Σύμβουλο της Περιφέρειας Δυτικής Ελλάδας». 

δ) του Ν. 2690/1999 (ΦΕΚ 45/Α71999) «Κύρωση του 
Κώδικα Διοικητικής Διαδικασίας και άλλες διατάξεις». 

ε) Του άρθρου 10 του Ν. 3601/1928 (ΦΕΚ 119/Α715.12.1928) 
«Περί συστάσεως φαρμακευτικών συλλόγων» όπως τρο¬ 
ποποιήθηκε και συμπληρώθηκε με το Ν.Δ. 171/1946 (ΦΕΚ 
32/Α71946). 

2. Το υπ’ αριθμ. 195/25.4.2013 απόσπασμα πρακτικών 
της Γ ενικής Συνέλευσης έγκρισης του αναθεωρημένου 
Εσωτερικού Κανονισμού του Συλλόγου, το οποίο μας 
εστάλη με το υπ’ αριθμ. 221/23.4.2013 έγγραφο του Φαρ¬ 
μακευτικού Συλλόγου Αχαΐας. 

3. Τη νομική μορφή και φύση του Φαρμακευτικού Συλ¬ 
λόγου Αχαΐας ως Νομικού Προσώπου Δημοσίου Δικαίου 
ιδρυθέντος δια των διατάξεων του Ν. 3601/1928 όπως τρο¬ 
ποποιήθηκε και συμπληρώθηκε με το Ν.Δ. 171/1946, καθώς 
και την ανάγκη για λόγους ασφαλείας δικαίου και εύρυθμης 
λειτουργίας του Συλλόγου και διεξαγωγής των εργασιών 
αυτού και του Διοικητικού Συμβουλίου, αποφασίζουμε: 

Εγκρίνουμε τον Εσωτερικό Κανονισμό Λειτουργίας 
του Φαρμακευτικού Συλλόγου Αχαΐας, αποτελούμενο 
από εξήντα οκτώ (68) άρθρα. Ο εγκρινόμενος με την 
παρούσα τίθεται σε ισχύ τρεις (3) μήνες μετά τη δη¬ 
μοσίευσή του. 


ΕΣΩΤΕΡΙΚΟΣ ΚΑΝΟΝΙΣΜΟΣ 
ΦΑΡΜΑΚΕΥΤΙΚΟΥ ΣΥΛΛΟΓΟΥ ΑΧΑΪΑΣ 
(Φ.Σ.ΑΧ.) 

Σύμφωνα με το άρθρο 10 του Νόμου 3601/28, «περί 
φαρμακευτικών Συλλόγων» καταρτίστηκε ο παρών εσω¬ 
τερικός Κανονισμός, ο οποίος καθορίζει τη διεξαγωγή 
των εργασιών και λειτουργία του Φαρμακευτικού Συλλό¬ 
γου Αχαΐας, καθώς και τα του Διοικητικού Συμβουλίου. 

ΚΕΦΑΛΑΙΟ Α' 

ΣΥΓΚΡΟΤΗΣΗ-ΛΕΙΤ ΟΥΡΓΙΑ 

Άρθρο Ιο 
Τίτλος -Έδρα 

Ο Φαρμακευτικός Σύλλογος Αχαΐας, ιδρύθηκε δυνάμει 
των διατάξεων του Ν. 3601/1928 «περί φαρμακευτικών 
Συλλόγων» και του Α.Ν. 1384/38 «περί τροποποιήσεως 
ενιαίων διατάξεων του Ν. 3601/28 περί φαρμακευτικών 
Συλλόγων», εδρεύει στην Πάτρα και διέπεται από τις 
εκάστοτε κείμενες διατάξεις, «περί φαρμακευτικών 
Συλλόγων» και του παρόντος Εσωτερικού Κανονισμού. 
Οπου στον παρόντα κανονισμό, αναφέρεται «Φ.Σ.ΑΧ.» ή 
«Σύλλογος», νοείται ο Φαρμακευτικός Σύλλογος Αχαΐας 
και όπου «Πρόεδρος, Ταμίας, Γραμματέας», ο Πρόεδρος, 
ο Ταμίας, και ο Γ ραμματέας του Διοικητικού Συμβουλίου, 
του Φ.Σ.ΑΧ. 

Αρθρο 2ο. 

Σκοπός του Συλλόγου 

Τα του σκοπού του συλλόγου, διέπονται από τις δια¬ 
τάξεις του άρθρου 7 του Ν. 3601/1928.Έτσι, σκοπός του 
Φαρμακευτικού Συλλόγου Αχαΐας, είναι η προσπάθεια 
για την προαγωγή της Φαρμακευτικής επιστήμης και 
των επαγγελματικών συμφερόντων των φαρμακοποιών, 
η μέριμνα για τη δημιουργία κοινού συναδελφικού πνεύ¬ 
ματος και ομαλών σχέσεων μεταξύ των φαρμακοποιών, 
η πιστή τήρηση της νομοθεσίας, που αφορά τους φαρ¬ 
μακοποιούς και ιδία της εκάστοτε ισχύουσας κρατι¬ 
κής διατίμησης, η εξομάλυνση των τυχόν μεταξύ τους 
αναφυόμενων διαφορών, η προσπάθεια για την τήρηση 
της επαγγελματικής τιμής και της εν γένει αξιοπρέ¬ 
πειας των φαρμακοποιών καθώς και η λήψη μέτρων 
για την σύνταξη, την ασφάλεια, την αλληλοβοήθεια και 

την βοήθεια των αναξιοπαθούντων μελών και των οι¬ 
κογενειών αυτών. Επίσης, ο Φαρμακευτικός Σύλλογος 
Αχα'ίας, ενημερώνει τα μέλη του, για όποια εγκύκλιο η 
ρύθμιση υπάρχει, από τα Ασφαλιστικά Ταμεία. Παρεμ¬ 
βαίνει σε ρυθμίσεις, που βλάπτουν τον κλάδο ή την 
ατομική εργασία των μελών του. Διαμεσολαβεί (με το 
θυγατρικό του σωματείο ΔΙ.ΛΟ.ΦΑΡ. Αχαΐας) στην κα¬ 
τάθεση των συνταγών των μελών του στα Ασφαλιστικά 
Ταμεία, την είσπραξη των αντίστοιχων ποσών από αυτά 
και την απόδοσή τους στα μέλη με κατάθεση στους 
τραπεζικούς τους λογαριασμούς. Εκτός των υπηρεσιών 
εξυπηρέτησης, ο Φαρμακευτικός Σύλλογος Αχαΐας, δι- 
οργανώνει επιμορφωτικά σεμινάρια για τους φαρμακο¬ 
ποιούς αλλά και για τους υπαλλήλους των φαρμακείων 
για αναβάθμιση των προσφερόμενων υπηρεσιών μέσα 
από το φαρμακείο. 

Αρθρο 3ο. 

Σφραγίδα του Φ.Σ.ΑΧ. 

1. Ο Φ.Σ.ΑΧ. έχει σφραγίδα κυκλική και σε επάλληλους 
κύκλους τις λέξεις «Ελληνική Δημοκρατία» και «Φαρμα¬ 
κευτικός Σύλλογος Αχαΐας» καθώς και το όνομα του 
Υπουργείου, στο οποίο αυτός υπάγεται και στο μέσο 
το έμβλημα της Ελληνικής Δημοκρατίας, όπως ορίζεται 
εις την παρ. 1 του άρθρου 2 του Ν. 48/1975. 

2. Η σφραγίδα του Συλλόγου, φυλάσσεται από τον 
Πρόεδρο, ο οποίος έχει και την ευθύνη για κάθε κακή 
χρήση αυτής. 

Αρθρο 4ο. 

Μέλη του Συλλόγου 

Τον Φαρμακευτικό Σύλλογο Αχαΐας, απαρτίζουν υπο¬ 
χρεωτικούς, σύμφωνα με το Νόμο, όλοι οι εγκατεστημένοι 
κάτοχοι αδείας ιδρύσεως και λειτουργίας φαρμακείου και 
νομίμως Φαρμακοποιοί, που ασκούν νομίμως την φαρμα¬ 
κευτική, όπως αναφέρονται στο άρθρο 4 του Ν. 3601/28, 
στην γεωγραφική περιφέρεια η οποία εκτείνεται από την 
Δημοτική Ενότητα Ερινεού, του Δήμου Αιγιαλείας μέχρι 
την Δημοτική Ενότητα Λαρισσού, του Δήμου Δυτικής 
Αχαΐας και προς Νότο, ως τα σύνορα με τους Νομούς 
Ηλείας και Αρκαδίας (Στα μέλη του Φαρμακευτικού Συλ¬ 
λόγου Αχαΐας δεν συμπεριλαμβάνονται τα φαρμακεία 
που βρίσκονται στην τέως Επαρχία Αιγιαλείας). 

Αρθρο 5ο. 

Υποχρεώσεις μελών. 

1. Φαρμακοποιός εγκαθιστάμενος εις την περιφέρεια 
του Φ.Σ.ΑΧ., όπως περιγράφεται στο άρθρο 4, οφείλει 
σύμφωνα με το άρθρο 5 του Ν. 3601/28 εντός δεκαπέντε 
(15) ημερών, να αναφέρει την λειτουργία του φαρμα¬ 
κείου του, στον Σύλλογο επισυνάπτοντας και τα σχετικά 
δικαιολογητικά σύμφωνα με το νόμο. 

2. Όλα τα μέλη του Συλλόγου υποχρεούνται, εντός 
προθεσμίας δεκαπέντε (15) ημερών να γνωστοποιήσουν 
εγγράφως στον Σύλλογο κάθε αλλαγή ή μεταβολή της 
επαγγελματικής τους καταστάσεως, άλλως οι κατά 
Νόμο προβλεπόμενες συνέπειες της μη ενημερώσεως 
του Συλλόγου, θα βαρύνουν αποκλειστικούς αυτούς. 

3. Ο Φαρμακοποιός οφείλει, κατά την υποβολή της 
αιτήσεως εγγραφής του, στον Φ.Σ.ΑΧ., να προσκομίσει 
τα εξής δικαιολογητικά: 

1. Αντίγραφο Πτυχίου (και επίσημη μετάφραση αυτού, 
αν πρόκειται 

2. για Πανεπιστήμιο του εξωτερικού). 


3. Αντίγραφο Αστυνομικού Δελτίου Ταυτότητας. 

4. Πιστοποιητικό εγγραφής, στα Μητρώα του Δήμου 
ή Κοινότητας. 

5. Αντίγραφο άδειας ασκήσεως επαγγέλματος. 

6. Αντίγραφο άδειας λειτουργίας Φαρμακείου. 

7. Αντίγραφο του εταιρικού ή της τροποποίησης αυ¬ 
τού, σε περίπτωση εταιρειών φαρμακείων. 

8. Αντίγραφο της σελίδας του βιβλιαρίου ή οποιου- 
δήποτε άλλου παραστατικού της Τράπεζας, όπου θα 
αναγράφεται η Τράπεζα, ο αριθμός λογαριασμού και οι 
δικαιούχοι του. (Σε περίπτωση εταιρίας ο Τραπεζικός 
λογαριασμός, πρέπει να είναι απαραιτήτως εταιρικός 
και όχι Ταμιευτηρίου.) 

Επίσης οφείλει να δηλώσει στον Φ.Σ.ΑΧ., τα παρακάτω: 

1. Α.Μ. Τ.Σ.Α.Υ. 

2. Α.Μ.Κ.Α. 

3. Αριθμό κινητού τηλεφώνου και οικίας. 

4. Ενεργή ηλεκτρονική διεύθυνση (θ-πιαίΙ) 

4. Εγγραφή μέλους στον Φ.Σ.ΑΧ., σημαίνει και την 
αυτόματη εγγραφή του, στο θυγατρικό Σωματείο του 
Συλλόγου «Διανεμητικός Λογαριασμός Μελών Φαρμα¬ 
κευτικού Συλλόγου Αχαΐας, (ΔΙ.ΛΟ.ΦΑΡ. Αχαΐας) ή σε 
οποιοδήποτε άλλο θυγατρικό Σωματείο, δημιουργήσει 
ο Σύλλογος, στο μέλλον, με την υπογραφή σχετικής 
υπεύθυνης δήλωσης, εκ μέρους του νέου μέλους. 

Άρθρο 6ο. 

Τήρηση Μητρώου 

1. Στα γραφεία του Συλλόγου τηρείται Μητρώο των 
μελών αυτού. 

2. Το Μητρώο καταρτίζεται σε βιβλίο, το οποίο πε¬ 
ριλαμβάνει στην αριστερή σελίδα, τις εξής στήλες: 
α) τον αύξοντα αριθμό, β) το ονοματεπώνυμο και πα¬ 
τρώνυμο του μέλους, γ) το έτος και τον τόπο γεννήσε- 
ως, δ) τον αριθμό και τη χρονολογία λήψεως πτυχίου, 
ε) τον αριθμό και την χρονολογία λήψεως της άδειας 
ασκήσεως επαγγέλματος Φαρμακοποιού στην Ελλάδα 
της κατά το Νόμο αρμόδιας Αρχής, στ) τους αριθμούς 
και τις χρονολογίες της αποφάσεως της τέως Νομαρ¬ 
χίας Αχαΐας και νυν Περιφερειακής Ενότητας Αχαΐας, 
της Περιφέρειας Δυτικής Ελλάδας, με τους οποίους 
χορηγούνται η άδεια ιδρύσεως και λειτουργίας, του 
Φαρμακείου, εγκρίνεται η συστέγαση με άλλο φαρμα¬ 
κοποιό, ή εγκρίνεται η ανάκληση της άδειας ιδρύσεως 
και λειτουργίας του Φαρμακείου, ζ) τις διατάξεις του 
Νόμου βάσει των οποίων χορηγήθηκε η άδεια ιδρύσε- 
ως, ή ενεκρίθη η συστέγαση ή η ανάκληση της άδειας 
ιδρύσεως, η) την διεύθυνση του Φαρμακείου, θ) το 
ονοματεπώνυμο του υπευθύνου Φαρμακοποιού. Η δεξιά 
σελίδα, περιλαμβάνει τις εξής στήλες: α) τις μεταβολές 
του φαρμακείου, δηλαδή σύσταση εταιρικού (αριθμός 
συμβολαίου, ονοματεπώνυμο συνεταίρων κ.λπ.), τις 
άδειες απουσίας πέραν των δύο μηνών, τις άδειες 
πρόσκαιρου κλεισίματος, μεταφοράς, μεταβίβασης, 
ημερομηνία θανάτου του φαρμακοποιού, ονοματε¬ 
πώνυμο των κατά νόμο κληρονόμων του, (αριθμό και 
ημερομηνία της σχετικής αποφάσεως της Περιφέρειας 
Δυτικής Ελλάδας), β) τις πειθαρχικές ποινές, με τις 
οποίες τιμωρείται το μέλος, γ) την υπογραφή του μέ¬ 
λους, προς έλεγχο αυτής σε ενδεχόμενη περίπτωση, 
δ) παρατηρήσεις. 

3. Το βιβλίο Μητρώου, τηρείται με μέριμνα και ευθύνη 
του Γραμματέα. 

Αρθρο 7ο. 

Ατομικοί φάκελοι. 

1. Στο γραφείο του Συλλόγου εκτός από το Μητρώο, 
τηρείται και ατομικός φάκελος του μέλους, ο οποίος 
φέρει τον αύξοντα αριθμό της μερίδας, που έχει το 
μέλος στο Μητρώο. 

2. Στον ατομικό φάκελο, τοποθετούνται εκτός από 
τα στο άρθρο 5, του παρόντος εσωτερικού κανονισμού 
αναφερόμενα δικαιολογητικά, όλα τα σχετικά έγγραφα 
που αφορούν το μέλος. 

3. Οι ατομικοί φάκελοι των μελών, τηρούνται με μέρι¬ 
μνα και ευθύνη του Γραμματέα του Συλλόγου. 

Αρθρο 8ο. 

Βιβλία Συλλόγου. 

1. Ο Φ.Σ.ΑΧ., τηρεί τα παρακάτω βιβλία και φακέλους, 
οριζόμενα από τους Νόμους και τον παρόντα Εσωτερικό 
Κανονισμό. 

α) Μητρώο των μελών. 

β) Ατομικούς φακέλους των μελών. 

γ) Φακέλους Αρχείου 

δ) Βιβλίο Πρωτοκόλλου, τηρούμενο από τον Γ ραμ¬ 
ματέα 

ε) Βιβλίο Πρακτικών Διοικητικού Συμβουλίου 

στ) Βιβλίο Πρακτικών Γενικών Συνελεύσεων 

ζ) Βιβλία Ταμείου (υπό την εποπτεία εξωτερικού λο- 
γιστή). 

η) Φακέλους στους οποίους, φυλάσσονται τα δικαιο- 
λογητικά του ταμείου. 

2. Το Δ.Σ. δύναται σε περίπτωση ανάγκης, να αποφα¬ 
σίσει την τήρηση και άλλων βοηθητικών βιβλίων. Όλα 
τα παραπάνω βιβλία μπορούν να τηρούνται και με ηλε¬ 
κτρονικό τρόπο. 

Αρθρο 9ο. 

Χαρακτηρισμός, Πρωτοκόλληση εγγράφων. 

1. Τα εισερχόμενα έγγραφα του Συλλόγου, τίθενται 
από τον Γ ραμματέα υπόψιν του Προέδρου προς χαρα¬ 
κτηρισμό και στη συνέχεια πρωτοκολλούνται από τον 
Γ ραμματέα. 

2. Δεν επιτρέπεται σε καμία περίπτωση, άρνηση πρω¬ 
τοκόλλησης εγγράφων, από οποιαδήποτε Αρχή και εάν 
προέρχονται ή και αναφοράς ή αίτησης από οποιοδή- 
ποτε άτομο και αν υποβάλλεται. 

Αρθρο 10ο. 

Πρωτόκολλο. 

1. Στα γραφεία του Συλλόγου, τηρείται βιβλίο Πρωτο¬ 
κόλλου, στο οποίο καταχωρούνται όλα τα εισερχόμενα 
και εξερχόμενα έγγραφα του Συλλόγου. Επίσης, δύναται 
να τηρείται παράλληλα και ηλεκτρονικό πρωτόκολλο. 

2. Το Πρωτόκολλο τηρείται με την επίβλεψη και ευθύνη 
του Γραμματέα. 

Αρθρο 11ο. 

Έγγραφα του Συλλόγου. 

1. Τα έγγραφα του Συλλόγου, συντάσσονται κατ’ αρ¬ 
χήν σε σχέδιο, μονογράφονται δε από τον Πρόεδρο 
και τον Γραμματέα του Συλλόγου και στη συνέχεια 
καθαρογράφονται, σφραγίζονται με τη σφραγίδα του 
Συλλόγου και υπογράφονται, σύμφωνα με τα οριζόμενα 
εις το άρθρο 9 του Ν. 3601/1928 και αποστέλλονται στον 
προορισμό τους. 


2. Η αποστολή των εγγράφων ενεργείται είτε ταχυ- 
δρομικώς απλώς ή επί συστάσει (με συμβατικό ή ιδιω¬ 
τικό ταχυδρομείο), τηρουμένου προς τον σκοπό αυτό 
βιβλίου διεκπεραιώσεως εγγράφων, ή με άλλο ηλεκτρο¬ 
νικό τρόπο, (θ-πιαϋ ή τηλεομοιοτυπία.) 

Αρθρο 12ο. 

Αρχείο. 

1. Όλα τα εισερχόμενα έγγραφα του Συλλόγου κα¬ 
θώς και αντίγραφα των εξερχομένων εγγράφων φυ¬ 
λάσσονται στο Αρχείο, εκτός από αυτά που αφορούν 
τα μέλη του Συλλόγου, τα οποία τοποθετούνται στους 
ατομικούς φακέλους αυτών. Στο Αρχείο επίσης, φυλάσ¬ 
σονται τα παλαιό Μητρώα του Συλλόγου, τα διαχειρι¬ 
στικά βιβλία των παρελθουσών χρήσεων και τα σχετικά 
δικαιολογητικά των εσόδων και δαπανών, οι ατομικοί 
φάκελοι των μελών, των οποίων οι άδειες ίδρυσης και 
λειτουργίας φαρμακείου ανεκλήθησαν ή μεταβιβάστη¬ 
καν και γενικώς κάθε στοιχείο, που αφορά στην λει¬ 
τουργία του Συλλόγου. 

2. Το Αρχείο, τηρείται με την ευθύνη και την επίβλεψη 
του Γ ραμματέα. 

3. Κανένα έγγραφο ή στοιχείο του Συλλόγου δύναται 
να καταστραφεί, αν δεν έχει παρέλθει τριετία από της 
τοποθετήσεως αυτού στο Αρχείο. 

4. Η καταστροφή εγγράφων ή στοιχείων θα γίνεται 
από επιτροπή αποτελούμενη από τον Πρόεδρο, τον 
Αντιπρόεδρο, τον Γραμματέα του Συλλόγου και ένα 
μέλος, εκλεγμένο από την Γ ενική Συνέλευση κατά την 
πρώτη Γ ενική Συνέλευση του έτους. 

Αρθρο 13ο. 

Βεβαιώσεις - Πιστοποιητικά. 

Αιτήσεις των μελών ή παντός άτομου προς το Σύλ¬ 
λογο περί χορηγήσεως προς αυτούς διαφόρων πιστο¬ 
ποιητικών ή βεβαιώσεων αρμοδιότητας του Συλλόγου, 
θα πρέπει να έχουν διεκπεραιωθεί εντός δεκαπέντε (15) 
ημερών από την κατάθεση της αίτησης, τηρουμένων σε 
κάθε περίπτωση των διατάξεων του Ν. 2690/1999 «Κώ¬ 
δικας Διοικητικής Διαδικασίας», όπως σήμερα ισχύει. 
Εξαίρεση, αποτελεί η αίτηση αλλαγής εφημερίας, η 
οποία διεκπεραιώνεται, μέσα σε τρεις (3) εργάσιμες 
μέρες. 

Αρθρο 14ο. 

Αλληλογραφία Μελών. 

Τα μέλη του Φ.Σ.ΑΧ., οφείλουν να διενεργούν μέσω 
του Συλλόγου τη σχετική με αυτά αλληλογραφία για 
κάθε επαγγελματική υπόθεση, προς οιανδήποτε Αρχή, 
εφόσον αυτή αφορά σοβαρά θέματα, τα οποία ενδια¬ 
φέρουν το σύνολο των μελών ή την εύρυθμη λειτουργία 
του Συλλόγου. 

ΚΕΦΑΛΑΙΟ Β' 

ΣΥΝΕΔΡΙΑΣΕΙΣ ΤΟΥ ΣΥΛΛΟΓΟΥ 

Αρθρο 15ο. 

Συνεδρίαση του Συλλόγου 

1. Ο Φ.Σ.ΑΧ., συνέρχεται σε συνεδρίαση (Γενική Συ¬ 
νέλευση), τακτικώς, υποχρεωτικά μία φορά μεταξύ 1ης 
Ιανουάριου και 31ης Μαρτίου κάθε έτους (απολογιστική 
Συνέλευση) καθώς και κάθε φορά που υπάρχουν θέ¬ 
ματα προς συζήτηση, εκτάκτως δε, όταν τούτο κρίνει 
αναγκαίο το Δ.Σ., ή με έγγραφη αίτηση, στην οποία 

θα αναφέρεται και ο λόγος της συγκλήσεως και θα 
υπογράφεται από τουλάχιστον το 1/5 των μελών του 
Συλλόγου, ή με απόφαση του Προέδρου. 

2. Σε περίπτωση υποβολής αιτήσεως από τουλάχιστον 
το 1/5 των μελών του Συλλόγου για έκτακτη συνεδρίαση 
του Συλλόγου, ο Σύλλογος καλείται από τον Πρόεδρο 
προς συνεδρίαση εντός δέκα (10) ημερών από της επι- 
δόσεως της αιτήσεως. Σε περίπτωση τυχόν αρνήσεως 
του Προέδρου προς σύγκληση ταύτης, αυτή καλείται 
από τον Αντιπρόεδρο και σε περίπτωση αρνήσεως του 
τελευταίου, από το αρχαιότερο (σε ηλικία) μέλος του 
Διοικητικού Συμβουλίου. 

Άρθρο 16ο. 

Πρόσκληση Μελών. 

1. Τα μέλη του Συλλόγου καλούνται στις συνελεύσεις 
από τον Πρόεδρο με ατομικές προσκλήσεις, ή με ηλε¬ 
κτρονική ενημέρωση (θ-πιαίΙε - γραπτά μηνύματα μέσω 
κινητού τηλεφώνου - τηλεομοιοτυπίες), υπό την απαραί¬ 
τητη προϋπόθεση τήρησης σε αρχείο, των αποδεικτικών 
αποστολής και παραλαβής των προσκλήσεων. 

2. Οι προσκλήσεις, πρέπει υποχρεωτικώς να περιέχουν 
τα αναφερόμενα στα άρθρα 12,13 παρ. 3 και 26 παρ. I 
του Ν. 3601/1928 στοιχεία, ως και την ώρα ενάρξεως 
της συνεδρίασης. 

3. Οι συνεδριάσεις του Συλλόγου, γίνονται στα γρα¬ 
φεία του Συλλόγου ή σε άλλο χώρο που κρίνεται κα¬ 
τάλληλος, από το Δ.Σ. του Συλλόγου. 

Άρθρο 17ο. 

Θέματα Συνελεύσεως. 

Τα προς συζήτηση θέματα των τακτικών συνεδριά¬ 
σεων του Συλλόγου, ορίζονται με απόφαση του Διοι¬ 
κητικού Συμβουλίου. 

Άρθρο 18ο. 

Υποβολή θεμάτων προς συζήτηση από τα μέλη. 

Η κατά το άρθρο 14 του Ν. 3601/1928 υποβολή προ- 
τάσεως προς τον Φ.Σ.ΑΧ. προς συζήτηση παντός θέ¬ 
ματος υπαγομένου στα κατά το άρθρο 8 του αυτού 
Νόμου έργα του Συλλόγου, πρέπει να είναι σαφής και 
όχι αόριστη. 

Άρθρο 19ο. 

Απαρτία. 

1. Η Γενική Συνέλευση λογίζεται ότι ευρίσκεται σε 
απαρτία, όταν παρίσταται το ένα τρίτο (1/3) εκ του 
συνόλου του αριθμού των μελών του Συλλόγου. 

2. Σε περίπτωση μη υπάρξεως απαρτίας, συντάσσεται 
σχετικό πρακτικό διαπιστώσεως, υπογραφόμενο από 
τον Πρόεδρο και το Γραμματέα. 

3. Τα παραπάνω, ισχύουν και για τις έκτακτες Γ ενικές 
Συνελεύσεις. 

Άρθρο 20ο. 

Ένσταση απαρτίας. 

Ένσταση απαρτίας κατά το άρθρο 13 παρ. 2 του 
Ν. 3601/1928 δύναται να υποβληθεί από τρία (3) μέλη του 
Συλλόγου και μόνον όταν πρόκειται να ληφθεί απόφαση. 

Άρθρο 21ο. 

Έναρξη - ομιλίες - λήξη Συνεδριάσεως. 

1. Διαπιστωθείσης απαρτίας, της οποίας απαραι- 
τήτως γίνεται μνεία στα πρακτικά, γίνεται εκλογή 


Προεδρεύοντα Γενικής Συνέλευσης, ο Προεδρεύων, 
κηρύσσει την έναρξη των εργασιών της Συνελεύσεως 
σύμφωνα με το άρθρο 15 του Ν. 3601/1928 και προβαίνει 
σε απολογισμό του έργου του Δ. Σ. κατά το διάστημα, 
που μεσολάβησε από την τελευταία συνεδρίαση του 
Συλλόγου, εν συνεχεία δε αναπτύσσει προς τα μέλη 
τις απόψεις του Δ.Σ. επί των θεμάτων της ημερήσιας 
διατάξεως. 

2. Ο Προεδρεύων της Γ ενικής Συνέλευσης, καλεί κατά 
σειρά όσους επιθυμούν να ομιλήσουν εκ του καταρ- 
τισθέντος προς τούτο, κατά θέματα, καταλόγου των 
μελών. Εάν ο Προεδρεύων της Γ ενικής Συνέλευσης, επι¬ 
θυμεί να μετάσχει της συζητήσεως επί κάποιου θέματος 
της ημερήσιας διατάξεως, πρέπει να ακολουθήσει τη 
διαδικασία της παρ. 2 του άρθρου 15 του Ν. 3601/1928. 

3. Ο Πρόεδρος, κλείνει με την ομιλία του, τη συζήτηση 
επί των προτάσεων. 

4. Μη υπάρχοντος πλέον έτερου ομιλητή ολοκληρώ¬ 
νεται η επί του θέματος συζήτηση κατά την διαδικασία 
του άρθρου 17 του Ν. 3601/28 και λαμβάνεται σχετική 
απόφαση, μετά την οποία ο Προεδρεύων κηρύσσει, 
σύμφωνα με το άρθρο 15 του Ν. 3601/1928, τη λήξη της 
συνελεύσεως. 

Άρθρο 22ο. 

Χρόνος ομιλίας. 

Ως χρόνος αγορεύσεως για την πρώτη φορά, ορίζεται 
ανώτατο όριο τα δέκα (ΙΟ') λεπτά και για τη δεύτερη 
φορά τα πέντε (5') λεπτά. Η Γενική Συνέλευση, έχει 
τη δυνατότητα να επιμηκύνει τους ανωτέρω χρόνους, 
ανάλογα με τη βαρύτητα των θεμάτων. 

Άρθρο 23ο. 

Τρόπος διεξαγωγής συζητήσεων. 

1. Κανένα μέλος δεν δύναται να αγορεύσει, εάν δεν 
έχει δηλώσει την επιθυμία του αυτή, στον Προεδρεύ¬ 
οντα της Γενικής Συνέλευσης, ή ήθελε επιτρέψει σε 
αυτόν η Συνέλευση και πριν κληθεί προς τούτο από τον 
Προεδρεύοντα της Γ ενικής Συνέλευσης. 

2. Τον αγορεύοντα διαδέχεται πάντοτε ο επόμενος 
εγγεγραμμένος στον κατάλογο ομιλητών, εάν υπάρχει 
άλλος. 

3/Οποιος θέλει, ενώ διαρκεί η συζήτηση, να απαντήσει 
για λόγο προσωπικό, αιτείται την άδεια του Προεδρεύ¬ 
οντα της Γ ενικής Συνέλευσης, αλλά οφείλει να περιορι- 
σθεί μόνο στο προσωπικό ζήτημα. Μετά δε εξακολουθεί 
η συζήτηση. 

4. Θεωρείται προσωπικό ζήτημα, κάθε μομφή κατά 
της διαγωγής κάποιου, ή αναφορά σε δήλωση - άποψη 
τρίτου. 

5. Σε αυτή την περίπτωση, εκείνος που αιτείται το 
λόγο, οφείλει να αποδείξει σε τι συνίσταται το προσω¬ 
πικό ζήτημα και ο Προεδρεύων της Γ ενικής Συνέλευσης, 
αποφασίζει σχετικώς. 

6. Εάν αυτός που αιτείται το λόγο επιμείνει εις την 
γνώμη του, αποφαίνεται η Συνέλευση διά ανατάσεως 
χεριών. 

Άρθρο 24ο. 

Τρόπος αγόρευσης. 

Οι λαβόντες τον λόγο, αγορεύουν από του βήματος, 
ατενίζοντας το ακροατήριο ενώ από τη θέση τους μόνο 
με τη συγκατάθεση του Προεδρεύοντα της Γ ενικής Συ¬ 
νέλευσης. Σε αυτή την περίπτωση, αγορεύουν όρθιοι, 

βλέποντας προς το Προεδρείο. Ολοι αγορεύουν όρθιοι, 
εκτός αν επιτρέψει διαφορετικά η Συνέλευση. Τα πα- 
ρευρισκόμενα μέλη της Γενικής Συνέλευσης, οφείλουν 
να είναι ευπρεπώς ενδεδυμένα. 

Άρθρο 25ο. 

Συμπεριφορά κατά τις αγορεύσεις. 

1. Κατά την διάρκεια των συζητήσεων απαγορεύ¬ 
ονται αυστηρώς οι χειρονομίες αποδοκιμασίας, οι 
θόρυβοι, οι αποδοκιμασίες, οι φωνές. Οι διακοπές είναι 
δυνατές όταν επιτρέπονται από τον αγορεύοντα, και 
μόνο με τη συγκατάθεση του Προεδρεύοντα της Γενι¬ 
κής Συνέλευσης. Απαγορεύονται επίσης οι εγκλήσεις 
και αντεγκλήσεις, καθώς και η ανάρμοστη προς τους 
συναδέλφους συμπεριφορά. Όσοι παρατηρούνται να 
προβαίνουν στις ανωτέρω ενέργειες, καλούνται εν 
συνεχεία να δώσουν τις αναγκαίες εξηγήσεις ή να 
αναιρέσουν τα λεχθέντα και μη συμμορφούμενοι, ανα¬ 
καλούνται εις την τάξη. 

2. Η ανωτέρω συμπεριφορά του μέλους, συνιστά 
πειθαρχικό παράπτωμα σύμφωνα με το άρθρο 62 του 
Ν. 3601/28 και τον Κώδικα Φαρμακευτικής Δεοντολογίας, 
και επισύρει την πειθαρχική αυτού δίωξη. 

3. Η παραπομπή των παρεκτραπέντων μελών στο Πει¬ 
θαρχικό Συμβούλιο, αποφασίζεται από τη Συνέλευση με 
μυστική ψηφοφορία. 

4. Στο παρεκτραπέν μέλος και ανακληθέν στην τάξη, 
δεν θα δίνεται λόγος επί του ζητήματος στη συζήτηση, 
του οποίου παρεκτράπη. 

Άρθρο 26ο. 

Τήρηση πρακτικών. 

1. Τα πρακτικά των Γενικών Συνελεύσεων του Συλ¬ 
λόγου ηχογραφούνται και τηρούνται ηλεκτρονικά σε 
ηχητικά αρχεία. 

2. Ταυτόχρονα τηρούνται και χειρόγραφα πρακτικά 
από τον Γραμματέα του Συλλόγου σύμφωνα με το άρ¬ 
θρο 43 του Ν. 3601/1928, σε περίπτωση δε κωλύματος 
αυτού, από άλλο μέλος της Γ ενικής Συνελεύσεως, ορι- 
ζομένου από αυτή. 

Άρθρο 27ο. 

Ονομαστική, μυστική ψηφοφορία. 

Οι ψηφοφορίες του συλλόγου, που δεν αφορούν 
πρόσωπα, σύμφωνα με την παρ. 4 του άρθρου 17 του 
Ν. 3601/28, γίνονται με ανάταση ή με ονομαστική κλήση 
κατά την κρίση του προεδρεύοντα της Γ ενικής Συνέλευ¬ 
σης ή εφόσον η ονομαστική κλήση ζητηθεί από πέντε 
(5) μέλη από τα παρόντα στη Συνέλευση, τα οποία θε¬ 
ωρούνται παρόντα, ακόμη και αν αποχωρήσουν από την 
ψηφοφορία. Προκειμένου περί προσωπικών ζητημάτων, 
η ψηφοφορία γίνεται μυστική με ψηφοδέλτια. 

Άρθρο 28ο. 

Αυτοπρόσωπη ψηφοφορία. 

Τα μέλη του Συλλόγου ψηφίζουν αυτοπροσώπως, επι¬ 
δεικνύοντας την αστυνομική τους ταυτότητα, αποκλεισ¬ 
μένου παντός άλλου τρόπου συμμετοχής τους, στην 
ψηφοφορία. 

Άρθρο 29ο. 

Αναβολή Συνεδριάσεως 

Η κατά το άρθρο 16 της παρ. 6 και η κατά το άρθρο 
18 της παρ. 3 του Νόμου 3601/28, για αναβολή ή για 


μη επάρκεια χρόνου προς περαίωση των εργασιών 
της Συνελεύσεως οριζόμενη μέρα, κανονίζεται από 
αυτήν. 

Άρθρο 30ο. 

Εκτέλεση αποφάσεων Γ ενικής Συνελεύσεως. 

Οι αποφάσεις της Γ ενικής Συνελεύσεως επί των θε¬ 
μάτων της ημερήσιας διάταξης, εκτελούνται με μέριμνα 
του Δ.Σ. του Συλλόγου. 

ΚΕΦΑΛΑΙΟ Γ. 

ΔΙΟΙΚΗΤΙΚΟ ΣΥΜΒΟΥΑΙΟ-ΚΑΘΗΚΟΝΤΑ ΜΕΛΩΝ ΤΟΥ 

Άρθρο 31ο. 

Διατάξεις του Νόμου. 

1. Τα της εκλογής των μελών του Διοικητικού Συμ¬ 
βουλίου και του Πειθαρχικού Συμβουλίου του Φ.Σ.ΑΧ., 
καθώς και των αντιπροσώπων στον Πανελλήνιο Φαρμα¬ 
κευτικό Σύλλογο (Π.Φ.Σ.) και της συγκροτήσεως αυτών 
σε Σώμα αναγράφονται στα άρθρα 10 παρ. 2, 21, 23, 24, 
26, 27, 28, 29 του Νόμου 3601/28, ως και στα άρθρα 6, 
7, 9, 10, 11, 12 του Α.Ν. 1384/38, και του άρθρου 37 του 
Ν. 1316/1983, όπως συμπληρώθηκαν και τροποποιήθηκαν 
μεταγενέστερα. 

2. Στα επόμενα δε άρθρα, του παρόντος Εσωτερικού 
Κανονισμού, κανονίζονται οι σχετικές λεπτομέρειες, οι 
οποίες δεν καθορίζονται από τις ανωτέρω διατάξεις 
των ως άνω Νόμων. 

Άρθρο 32ο. 

Προκαταρτικές ενέργειες. 

1. Το Δ. Σ. του Συλλόγου, το τελευταίο έτος της θη¬ 
τείας του, συνέρχεται σε συνεδρίαση το πρώτο δεκα¬ 
ήμερο του μηνός Σεπτεμβρίου και αποφασίζει: 

α) Περί της ημερομηνίας διεξαγωγής των αρχαιρε¬ 
σιών εντός του μηνός Νοεμβρίου, (εκτός έκτακτης κατά 
Νόμο, ανάγκης). 

β) Την κατάρτιση του αλφαβητικού καταλόγου των 
μελών, που έχουν δικαίωμα ψήφου σύμφωνα με το 
άρθρο 24 του Ν. 3601/1928 και ορίζει την ημερομηνία 
αναρτήσεώς του και 

γ) τη λήψη κάθε αναγκαίου μέτρου για την νόμιμη 
διεξαγωγή των αρχαιρεσιών. 

2. Τριάντα (30) ημέρες πριν την ορισθείσα ημερομη¬ 
νία διεξαγωγής των αρχαιρεσιών, το Δ.Σ. συνερχόμενο, 
αποφασίζει: 

α) Περί του αριθμού των μελών που εκλέγονται, σύμ¬ 
φωνα με τη διάταξη της παρ. 2 του άρθρου 20 του 
Ν. 3601/1928. 

β) Την αποστολή των σχετικών προσκλήσεων, σύμ¬ 
φωνα με τα άρθρα 12, 26 παρ. 1 του Ν. 3601/1928, 7 
παρ. 1 του Α.Ν. 1384/38, και 16 του παρόντος Εσωτερικού 
Κανονισμού. 

γ) Την αποστολή εγγράφου προς την Περιφερειακή 
Ενότητα Αχαΐας της Περιφέρειας Δυτικής Ελλάδας, για 
τον διορισμό του κατά Νόμο Διοικητικού Αντιπροσώπου, 
ο οποίος παρίσταται κατά τις αρχαιρεσίες και παρα- 
δίδει τα ψηφοδέλτια στους εκλογείς. 

3. Σε περίπτωση διεξαγωγής αρχαιρεσιών πριν τη 
λήξη της θητείας του Διοικητικού Συμβουλίου ή εκλο¬ 
γής αντιπροσώπων για τον Π.Φ.Σ., η προβλεπόμενη 
στην παρ. 1 συνεδρίαση του Δ.Σ. συνέρχεται εβδομή¬ 
ντα (70) ημέρες, πριν την ημερομηνία διεξαγωγής των 
αρχαιρεσιών. 

4. Την ημέρα διεξαγωγής των αρχαιρεσιών, συνέρχε¬ 
ται η Γενική Συνέλευση όπως κατά Νόμο, προβλέπεται. 

5. Η διεξαγωγή των αρχαιρεσιών, αναγράφεται ως 
τελευταίο θέμα της ημερήσιας διάταξης της συνεδριά- 
σεως του Συλλόγου. 

6. Αφού εξαντληθούν τα υπόλοιπα προς συζήτηση 
θέματα, της ημερήσιας διάταξης, αρχίζει η διεξαγωγή 
των αρχαιρεσιών με τη σημείωση της ώρας έναρξης 
στο σχετικό πρακτικό. Η διάρκεια διεξαγωγής αρχαιρε¬ 
σιών είναι οκτώ (8) ώρες, εκτός αν οι παρατάξεις έχουν 
συμφωνήσει ομόφωνα για μεγαλύτερη χρονική διάρκεια. 
Αυτό θα αναγράφεται με σαφήνεια στο πρακτικό των 
εκλογών και θα υπογράφεται από τους υπεύθυνους 
των παρατάξεων. Κατόπιν, κηρύσσεται η λήξη της και 
αρχίζει η διαλογή των ψήφων. 

Αρθρο 33ο. 

Εφορευτική Επιτροπή. 

1. Η Εφορευτική Επιτροπή, η οποία διεξάγει τις αρ¬ 
χαιρεσίες, αποτελείται, σύμφωνα με τα άρθρα 23, 27, 
28 του Ν. 3601/28, από τον προεδρεύοντα της Γενι¬ 
κής Συνέλευσης, τρία μέλη εκλεγέντα ως ψηφολέκτες 
από την Γ ενική Συνέλευση και τον οριζόμενο από την 
Περιφέρεια Δυτικής Ελλάδας, διοικητικό αντιπρόσω¬ 
πο. Η Εφορευτική Επιτροπή, ορίζει ένα μέλος της, ως 
Γ ραμματέα. 

2. Κατά την διαλογή των ψήφων, η εφορευτική επι¬ 
τροπή, συνεδριάζει με την παρουσία ενός τουλάχιστον 
αντιπροσώπου από κάθε παράταξη εκτός αν όλες οι 
παρατάξεις συμφωνήσουν διαφορετικά και τότε η εφο¬ 
ρευτική επιτροπή διεξάγει την διαλογή των ψήφων, κε- 
κλεισμένων των θυρών. 

Αρθρο 34ο. 

Διεξαγωγή αρχαιρεσιών. 

1. Η Εφορευτική Επιτροπή πριν την έναρξη της ψη¬ 
φοφορίας παραλαμβάνει την κάλπη, την οποία, αφού 
εξετάσει εάν είναι κενή, κλείνει και κλειδώνει με λου- 
κέτο. Επίσης, εξετάζει εάν υφίσταται ο από το Νόμο 
οριζόμενος ιδιαίτερος χώρος. 

2. Ακολούθως, κάθε εκλογέας οφείλει να αποσυρ¬ 
θεί στον υπάρχοντα μέσα στην αίθουσα των εκλογών 
ιδιαίτερο χώρο, ούτως ώστε να μη είναι θεατός και 
εκεί κλείνει μυστικά εντός του παραδοθέντος σε αυτόν 
φακέλου το ψηφοδέλτιο της εκλογής του, συμπληρώ¬ 
νοντας αυτό προηγουμένως, κατά βούληση. Κατόπιν 
επικολλά τον φάκελο και επανερχόμενος επιδεικνύει 
αυτόν στην Εφορευτική Επιτροπή και τους λοιπούς πα- 
ρισταμένους, ώστε να βεβαιωθεί ότι κρατά ένα μόνον 
φάκελο, ο οποίος φέρει τη σφραγίδα του Συλλόγου. 
Μετά, ρίχνει τον φάκελο ιδιοχείρως στην κάλπη και 
υπογράφει στη σχετική κατάσταση των ψηφισάντων 
μελών. 

Αρθρο 35ο. 

Ψηφοδέλτια. 

1. Η εκλογή των μελών του Διοικητικού και Πειθαρχικού 
Συμβουλίου, όπως και των αντιπροσώπων για τον Π.Φ.Σ. 
διεξάγεται κατά τις διατάξεις του Νόμου, με μυστική 
και δια ψηφοδελτίων, ψηφοφορία. 

2. Τα ψηφοδέλτια πρέπει να είναι διαστάσεων 15X20 
περίπου εκατοστών, από λευκό χαρτί και να πληρούν 
τα υπό του άρθρου 7 του Α.Ν. 1384/38 αναφερόμενα 
στοιχεία και όρους. Αυτά, δεν πρέπει να έχουν κατα¬ 


φανώς διακριτικά σημεία, τα οποία να αποκλείουν την 
μυστικότητα της ψηφοφορίας, η δε διαγραφή ονομάτων 
και αντικατάσταση με άλλα να γίνεται ευδιάκριτα και 
ευανάγνωστα. 

3. Τους φακέλους εντός των οποίων εγκλείονται τα 
ψηφοδέλτια, προμηθεύεται ο Σύλλογος, ο οποίος επιθέ¬ 
τει επί αυτών τη σφραγίδα του, και τα παραδίδει μαζί 
με τα ψηφοδέλτια στην εφορευτική επιτροπή πριν την 
έναρξη της ψηφοφορίας. 

Αρθρο 36ο. 

Αρμοδιότητες και καθήκοντα Δ. Σ. και των μελών του. 

Τα καθήκοντα και οι αρμοδιότητες του Δ.Σ., οι ρυθμί¬ 
σεις των συνεδριάσεων αυτού και οι αρμοδιότητες των 
μελών του, διέπονται από τις διατάξεις των άρθρων 7, 
8 παρ. 2, 30, 35,. 36, 37. 38, 39, 40, 44 του Νόμου 3601/28, 
καθώς και του άρθρου 21 του Α.Ν. 1384/38. 

Άρθρο 37ο. 

Σύναψη Συλλογικών Συμβάσεων. 

Η κατά το άρθρο 21 Α.Ν. 1384/38, όπως τροποποιή¬ 
θηκε από το άρθρο 4 το Ν.Δ. 171/46 προβλεπόμενη 
Συλλογική Σύμβαση, συνάπτεται από τον Πρόεδρο, ο 
οποίος εξουσιοδοτείται εκάστοτε από το Δ.Σ. Η συ- 
ναπτόμενη Συλλογική Σύμβαση, θα τίθεται πάντοτε 
υπ’ όψιν του Δ.Σ. 

Αρθρο 38ο 

Συγκρότηση Επιτροπών. 

1. Το Δ.Σ., δύναται να καταρτίζει επιτροπές για ειδικά 
ζητήματα, μόνιμες ή μη, ανάλογα με τις ανάγκες που 
παρουσιάζονται, πληροφορείται για τις εργασίες αυτών 
και αποφασίζει επί των προτάσεών τους, οι οποίες πρέ¬ 
πει να υποβάλλονται στο Δ.Σ. εντός λογικού χρονικού 
διαστήματος. 

2. Των κατά την παρ. 1 επιτροπών, προεδρεύει πάντοτε 
μέλος του Δ.Σ. το οποίο ορίζεται από αυτό. 

Αρθρο 39ο 

Συνεργεία ελέγχου ωραρίου εργασίας. 

1. Για τον σκοπό ελέγχου της πιστής τήρησης του 
ωραρίου εργασίας, ή άλλων ζητημάτων που εμπί¬ 
πτουν στη Φαρμακευτική Δεοντολογία, το Δ.Σ., δύ- 
ναται να προβαίνει στη σύσταση συνεργείων για τον 
έλεγχο των ωρών εργασίας, ορίζοντας συγχρόνως 
τον τρόπο συγκρότησης αυτών. Τα συνεργεία, θα 
απαρτίζονται από μέλη του Φ.Σ.ΑΧ., οριζόμενα εκ 
του Δ.Σ. Τα συνεργεία ελέγχου του ωραρίου εργα¬ 
σίας, υποβάλλουν σχετική αναφορά στο Δ.Σ. του 
Συλλόγου, το οποίο, εφόσον έχουν διαπιστωθεί πα¬ 
ραβάσεις, παραπέμπει την υπόθεση στο Πειθαρχικό 
Συμβούλιο του Συλλόγου. 

2. Η όλη εργασία, της εποπτείας του ελέγχου, της τή¬ 
ρησης του ωραρίου εργασίας, ανήκει στον Αντιπρόεδρο. 

Αρθρο 40ο 

Αιτήσεις ακυρώσεως, αγωγές. 

1. Η εκπροσώπηση του Συλλόγου, ενώπιον κάθε δικα¬ 
στικής ή άλλης αρχής και παντός τρίτου, ενεργείται από 
τον Πρόεδρο του Συλλόγου και απόντος ή κωλυομένου 
τούτου, από τον Αντιπρόεδρο. 

2. Ειδικά όμως για την κατάθεση αίτησης ακύρωσης, 
ενώπιον του δικαστηρίου τούτου, ή αγωγής στα Πολι¬ 
τικά ή Ποινικά Δικαστήρια, όπως και για την παραίτη- 

ση από τα δικόγραφα αυτών, απαιτείται προηγούμενη 
εξουσιοδότηση του Δ.Σ. 

3. Κατ’ εξαίρεση, σε επείγουσες περιπτώσεις, ο Πρό¬ 
εδρος, αποφασίζει χωρίς προηγούμενη γνώμη του Δ.Σ. 
την κατάθεση αίτησης ακύρωσης ή αγωγής, αλλά στην 
περίπτωση αυτή, οφείλει να καλέσει σύμφωνα με το 
άρθρο 40 του παρόντος Εσωτερικού Κανονισμού, το 
Δ.Σ. σε έκτακτη συνεδρίαση, για να εγκρίνει το Δ.Σ. την 
ενέργειά του αυτή. 

4. Κατά τον ίδιο τρόπο, προηγούμενη έγκριση, τη- 
ρουμένης ανάλογα και της παρ. 3 σε επείγουσες περι¬ 
πτώσεις, απαιτείται και για τον διορισμό δικηγόρου, ο 
οποίος θα υποστηρίξει την αίτηση ακύρωσης ή αγωγής, 
ενώπιον των αρμοδίων δικαστηρίων. 

5. Επικυρωμένο αντίγραφο των πρακτικών εξου¬ 
σιοδότησης, του Προέδρου για να καταθέσει αίτηση 
ακυρώσεως ή αγωγή, καθώς επίσης και του διορισμού 
δικηγόρου, επισυνάπτεται στο δικόγραφο, το οποίο 
κατατίθεται στο αρμόδιο δικαστήριο ή προσάγεται σε 
αυτό, το αργότερο μέχρι την συζήτηση της αίτησης 
ακύρωσης ή αγωγής, στο ακροατήριο. 

6. Το Δ.Σ. δύναται να προσλάβει Νομικό συνεργάτη με 
σύμβαση έργου ορισμένου χρόνου, ανανεούμενη κάθε 
φορά με απόφαση του Δ.Σ. 

Άρθρο 41ο. 

Συνεδριάσεις του Δ.Σ. 

1. Το Δ.Σ. συνεδριάζει τακτικώς μεν όταν υπάρχουν 
θέματα προς συζήτηση, εκτάκτως δε όταν κρίνει τούτο 
αναγκαίο ο Πρόεδρος, ή όταν ζητηθεί από τα μέλη του 
κατά τους όρους και την διαδικασία του άρθρου 36 
του Ν. 3601/1928. 

2. Οι προσκλήσεις, στις οποίες πρέπει να αναγράφο¬ 
νται τα προς συζήτηση θέματα, επιδίδονται εις τα μέλη 
προ δύο (2) ημερών ενώ σε έκτακτες περιπτώσεις ακόμα 
και αυθημερόν. Η αποστολή των προσκλήσεων, γίνεται 
είτε ταχυδρομικώς είτε με ηλεκτρονικό τρόπο. Σε εξαι¬ 
ρετικά επείγουσες περιπτώσεις, ο Πρόεδρος, μπορεί να 
λάβει τηλεφωνικά, την άποψη όλων των μελών του Δ.Σ. 
για μεμονωμένο ζήτημα, είτε μέσω της Γραμματείας 
του Συλλόγου, ή μέσω του κινητού του, ώστε να είναι 
εύκολα αποδεικτή, η κλήση όλων των μελών του Δ.Σ. και 
να εκδοθεί ή όποια απόφαση, κατά πλειοψηφία. 

3. Τα θέματα της ημερήσιας διατάξεως της συνεδριά- 
σεως του Δ.Σ., ορίζονται από τον Πρόεδρο και τον Γραμ- 
ματέα. Είναι όμως δυνατό, να συζητηθεί και κάποιο θέμα 
εκτός ημερήσιας διατάξεως, εφόσον αυτό ζητηθεί από 
δύο (2) τουλάχιστον μέλη του Δ.Σ και το Δ.Σ. να βρί¬ 
σκεται σε πλήρη απαρτία. 

Άρθρο 42ο. 

Επικύρωση Πρακτικών. 

1. Οι συνεδριάσεις του Δ.Σ., καταγράφονται και τηρού¬ 
νται ηχητικά αρχεία. 

2. Το Δ.Σ. δύναται να καλεί, στις συνεδριάσεις του 
ένα ή και περισσότερα μέλη του συλλόγου ή και άλλα 
πρόσωπα, για ανταλλαγή γνωμών, επί σοβαρών θεμάτων 
του συλλόγου, χωρίς δικαίωμα ψήφου. 

3. Κατά τις συνεδριάσεις του Δ.Σ. και προ ημερήσιας 
διάταξης, δικαιούται το όποιο μέλος του Δ.Σ. να ζητήσει 
ανάγνωση πρακτικών στην επόμενη συνεδρίαση του 
Δ.Σ., ώστε να προηγηθεί απομαγνητοφώνηση. Το ίδιο 
δικαίωμα, έχει το μέλος του Δ.Σ. και για οποιαδήποτε 


παρελθούσα συνεδρίαση του Δ.Σ. Κατόπιν, το Συμβούλιο 
εισέρχεται στη συζήτηση και λήψη αποφάσεων επί των 
θεμάτων της ημερήσιας διάταξης. 

4. Η τήρηση των πρακτικών, με απόφαση του Δ.Σ. σε 
εξαιρετικές περιπτώσεις, δύναται να λαμβάνει χώρα 
υπό του Προέδρου σύμφωνα με τις διατάξεις της παρ. 7 
του άρθρου 15 του Ν. 2690/1999 «Κώδικας Διοικητικής 
Διαδικασίας». 

Άρθρο 43ο. 

Ψήφος εμπιστοσύνης. 

1. Με πρόταση του Προέδρου του Δ.Σ. ή δύο μελών 
αυτού δύναται να προκληθεί απόφαση περί εκφράσεως 
εμπιστοσύνης ή αποδοκιμασίας (πρόταση μομφής) του 
Προέδρου ή άλλου τινός μέλους. 

2. Αποδοκιμασία του Προέδρου ή άλλου τινός μέλους 
του Δ.Σ. ουδεμία επιφέρει υποχρέωση κατά το Νόμο 
παραιτήσεως αυτών, παρά μόνο την ηθική αποδοκι¬ 
μασία του. 

3. Η ψηφοφορία σε περίπτωση που τεθεί ζήτημα εμπι¬ 
στοσύνης, διεξάγεται μυστικά και με ψηφοδέλτια. 

Άρθρο 44ο. 

Παραίτηση Δ. Σ. 

1. Σε περίπτωση παραιτήσεως μελών του Δ.Σ. ή ελλεί- 
ψεως με οποιονδήποτε τρόπο μελών του Δ.Σ., αν δεν 
υπάρχουν επιλαχόντα μέλη, το Δ.Σ. λειτουργεί νόμιμα 
μέχρι την εκλογή νέων μελών, αν με τα υπόλοιπα υφί- 
σταται απαρτία. 

2. Σε περίπτωση παραίτησης ολόκληρου του Διοι¬ 
κητικού Συμβουλίου Φαρμακευτικού Συλλόγου Αχα- 
ΐας και εφόσον από τα επιλαχόντα μέλη δεν είναι 
δυνατή η συγκρότηση νέου Διοικητικού Συμβουλίου, 
με απόφαση του Περιφερειάρχη Δυτικής Ελλάδας, 
διορίζεται τριμελής Διοικούσα Επιτροπή από μέλη του 
Φαρμακευτικού Συλλόγου Αχα'ίας, για τη διεξαγωγή 
αναπληρωματικών αρχαιρεσιών, τηρουμένων των δια¬ 
τάξεων του νόμου. 

3. Η Διοικούσα Επιτροπή υποχρεούται όπως κατά την 
πρώτη συνεδρίαση αυτής, η οποία πρέπει να γίνει εντός 
δέκα (10) ημερών από τής κοινοποιήσεως του διορισμού 
της, προβεί σε προκήρυξη αρχαιρεσιών προς ανάδειξη 
νέου Διοικητικού και Πειθαρχικού Συμβουλίου. 

4. Η διεξαγωγή των αναπληρωματικών αρχαιρεσιών 
γίνεται μέσα σε αποκλειστική προθεσμία τεσσάρων 
(4) μηνών από την έλλειψη μελών ή την παραίτηση του 
Διοικητικού Συμβουλίου τηρουμένων κατά τα λοιπά των 
διατάξεων των παραγράφων 8 και 9 του άρθρου 38 του 
νόμου 1539/1985. 

Άρθρο 45ο. 

Καθήκοντα Προέδρου. 

1. Στον Πρόεδρο του Δ.Σ. ανήκει η ανωτάτη εποπτεία 
του Συλλόγου και του Διοικητικού Συμβουλίου καθώς και 
η λήψη κάθε εξασφαλιστικού μέτρου των συμφερόντων 
του Συλλόγου, δικαιούμενος και υποχρεούμενος να κα¬ 
λεί κάθε μέλος στην εκπλήρωση των προς το Σύλλογο 
υποχρεώσεών του. 

2. Ειδικότερα, τα καθήκοντα και οι αρμοδιότητες του 
Προέδρου αναφέρονται στα άρθρα 9, 12, 15, 16, 17, 26. 
27, 28, 29, 36, 40,. 41, 42, 44, 63 του Ν. 3601/1928, του άρ¬ 
θρου 1 παρ. 3 του Ν.Δ. 171/1946, ως και εις τον παρόντα 
εσωτερικό κανονισμό. 

Αρθρο 46ο. 

Καθήκοντα Αντιπροέδρου. 

Ο Αντιπρόεδρος αναπληρώνει κατά Νόμο τον Πρόε¬ 
δρο, απάντα ή κωλυόμενο και έχει επί πλέον τις από 
τον παρόντα εσωτερικό κανονισμό αναφερόμενες αρ¬ 
μοδιότητες και καθήκοντα. 

Αρθρο 47ο. 

Καθήκοντα Γραμματέα. 

1. Στον Γ ραμματέα, ανήκει κυρίως η σύνταξη και η 
προσυπογραφή των διαφόρων εγγράφων του Συλλό¬ 
γου, σύμφωνα προς τα πορίσματα της Γενικής Συνε- 
λεύσεως, του Διοικητικού Συμβουλίου ή τις εντολές του 
Προέδρου. Ο Γραμματέας δεν δύναται να αρνηθεί την 
υπογραφή των εγγράφων του Συλλόγου. Σε περίπτωση 
διαφωνίας, διατυπώνει αυτήν στο σχέδιο του εγγρά¬ 
φου του Δ.Σ., υποχρεουμένου, όπως κατά την πρώτη 
συνεδρίασή του επιληφθεί της εξετάσεως της διατυ- 
πωθείσης διαφωνίας. Επίσης, ο Γ ραμματέας φροντίζει 
για κάθε λεπτομέρεια των Γ ραφείων του Συλλόγου που 
αφορούν την κανονική λειτουργία τους, εποπτεύει για 
την διεκπεραίωση κάθε εργασίας αναφερομένης στα 
νόμιμα καθήκοντά του, όπως και για κάθε εντολή του 
Δ.Σ. και του Προέδρου. 

2. Ειδικότερα, τα καθήκοντα και οι αρμοδιότητες του 
Γ ραμματέα αναφέρονται εις τα άρθρα 9,16, 23, 27, 28, 
40, 43, 44 του Νόμου 3601/28, καθώς και στον παρόντα 
Εσωτερικό Κανονισμό. 

Αρθρο 48ο. 

Ειδικός Γ ραμματέας 

Το Δ.Σ., δύναται να αναθέσει σε ένα από τα μέλη του, 
τα καθήκοντα Ειδικού Γ ραμματέα, ο οποίος αντικαθιστά 
τον Γ ραμματέα, απάντα ή κωλυόμενο. 

ΚΕΦΑΛΑΙΟ Δ' 

ΔΙΑΧΕΙΡΗΣΗ ΤΟΥ ΣΥΛΛΟΓΟΥ 

Αρθρο 49ο. 

Διαχείριση Φ.Σ.ΑΧ. 

Τα της διαχειρίσεως του Φ.Σ.ΑΧ. ρυθμίζονται από τα 
άρθρα 41, 44, 45, 46 του Νόμου 3601/1928, το άρθρο 3 του 
Ν. 5949/33 και τις εκάστοτε ισχύουσες διατάξεις περί 
διαχειρίσεως των Νομικών Προσώπων Δημοσίου Δικαίου. 

Αρθρο 50ο. 

Καθήκοντα Ταμία 

1. Ο Ταμίας διαχειρίζεται εν γένει την περιουσία του 
Φ.Σ.ΑΧ. και ενεργεί, αφ’ ενός μεν την είσπραξη των ει¬ 
σφορών, ως και κάθε εσόδου αυτού, αφ’ έτερου δε την 
εκτέλεση των νομίμως εκδιδομένων ενταλμάτων πλη¬ 
ρωμής. Επίσης, τηρεί τα από το Νόμο και τον παρόντα 
εσωτερικό Κανονισμό, οριζόμενα βιβλία. 

2. Η διαχείριση του Ταμείου, ελέγχεται τουλάχιστον 
μία φορά το έτος από τον Πρόεδρο, τον Γ ραμματέα 
και από τη Γ.Σ. και δη από τους εκλεγέντες ελεγκτές 
(άρθρο 41 του Ν. 3601/1928). 

3. Η Γ.Σ. του Συλλόγου, δύναται επιπλέον να αναθέτει 
τον έλεγχο των οικονομικών του Φαρμακευτικού Συλ¬ 
λόγου Αχαΐας και σε ορκωτούς ελεγκτές. 

Αρθρο 51ο. 

Βιβλία του Ταμείου 

1. Ο Ταμίας του Φ.Σ.ΑΧ. πρέπει, σύμφωνα με το Νόμο 


και τον παρόντα εσωτερικό Κανονισμό να τηρεί τα 
εξής βιβλία και διπλότυπα: α) Βιβλία εσόδων και εξό¬ 
δων, στα οποία καταχωρεί τα πραγματικά έσοδα 
και έξοδα του Συλλόγου, β) Φάκελο δικαιολογητικών 
δαπανών, γ) Διπλότυπο εισπράξεων και εντάλματα 
πληρωμής και βιβλίο παρακολουθήσεως εισπράξεων 
εισφορών. 

2. Όλα τα βιβλία, που τηρούνται στο Ταμείο του Συλ¬ 
λόγου, πρέπει να είναι θεωρημένα σύμφωνα με το άρ¬ 
θρο 44 του Ν. 3601/1928 και τον παρόντα εσωτερικό 
Κανονισμό από τον Πρόεδρο και τον Γ ραμματέα. 

Αρθρο 52ο. 

Αντικατάσταση Ταμία 

Για την περίπτωση υπάρξεως κωλύματος ή προσω¬ 
ρινής αντικαταστάσεως του Ταμία, εφαρμογή έχει η 
διάταξη του άρθρου 44 του Ν. 3601/1928. 

Αρθρο 53ο. 

Αλλαγή Ταμία 

1. Σε περίπτωση αποχωρήσεως του Ταμία, για οποιον- 
δήποτε λόγο, αυτός κλείνει τα βιβλία του Ταμείου και 
τα παραδίδει με πρωτόκολλο στο νέο Ταμία, ο οποίος 
υποχρεούται εις την τήρηση νέων βιβλίων της διαχει¬ 
ρίσεως αυτού. 

2. Ο έλεγχος της διαχειρίσεως του αποχωρήσαντος 
Ταμία ενεργείται από δυο (2) μέλη, οριζόμενα ως ελε¬ 
γκτές από τη Γ ενική Συνέλευση, τα οποία υποβάλλουν 
σχετική έκθεση. 

Αρθρο 54ο. 

Έσοδα -Έξοδα 

1. Τα έσοδα και τα έξοδα του Συλλόγου αναφέρονται 
στο άρθρο 45 και 46 του Ν. 3601/1928. 

2. Οι εισφορές των μελών προς το Σύλλογο ορίζονται 
με απόφαση του Δ.Σ. στην τελευταία συνεδρίαση κάθε 
έτους σύμφωνα με τις διατάξεις του άρθρου 46 του 
ν. 3621/28. 

Αρθρο 55ο. 

Είσπραξη εσόδων 

1. Οι εισφορές όπως και κάθε άλλο έσοδο του Συλ¬ 
λόγου εισπράττονται από τον Ταμία του Συλλόγου, 
έναντι αριθμημένων διπλότυπων αποδείξεων, οι οποί¬ 
ες εκδίδονται από το σύστημα μηχανοργάνωσης του 
συλλόγου και στη συνέχεια καταχωρούνται εντός 
δύο (2) ημερών από την είσπραξη στο σχετικό βιβλίο 
εσόδων. 

2. Προς παρακολούθηση της εισπράξεως των εισφο¬ 
ρών ή άλλων εσόδων, τηρείται από τον Ταμία βοηθητικό 
βιβλίο παρακολουθήσεως εσόδων. 

3. Στην περίπτωση μη εισπράξεως των εσόδων κατά 
την παρ. 2 το Δ.Σ. εφαρμόζεται η διαδικασία η οριζό¬ 
μενη στις διατάξεις του άρθρου 47 του Ν. 3601/1928, 
όπως αντικαταστάθηκε με την παρ. δ' του άρθρου 37 
του Ν. 1316/1983. 

Αρθρο 56ο. 

Κατάθεση - ανάληψη μετρητών 

Ι.Όταν εις χείρας του Ταμία, τα χρήματα υπερβαίνουν 
το ποσό των χιλίων (1.000) ευρώ σύμφωνα με το άρθρο 
44 του Ν. 3601/1928, κατατίθενται στον τηρούμενο τρα¬ 
πεζικό λογαριασμό του Συλλόγου. 

2. Η ανάληψη οιουδήποτε χρηματικού ποσού, από τον 
τηρούμενο τραπεζικό λογαριασμό του Συλλόγου, ενερ- 
γείται με την έγγραφη εντολή ή επιταγή του Προέδρου 
και διενεργείται από τον Ταμία. 

Άρθρο 57ο. 

Ένταλμα πληρωμής 

1. Ουδεμία πληρωμή δαπάνης είναι δυνατή άνευ εκ- 
δόσεως εντάλματος πληρωμής. Η προγραμματοποίηση 
δαπανών ή εξόδων λειτουργίας του Συλλόγου, ενεργεί- 
ται εντός των ορίων του εγκεκριμένου προϋπολογισμού, 
σύμφωνα με τα οριζόμενα σε αυτόν. 

2. Ο Ταμίας, νομίμως εξοφλεί χρηματικό ένταλμα εφό¬ 
σον: α) έχει εκδοθεί κατόπιν διαταγής του αρμοδίου ορ¬ 
γάνου του Συλλόγου και β) αναγράφει δαπάνη, η οποία 
έχει προβλεφθεί από τον εγκεκριμένο προϋπολογισμό 
του Συλλόγου και γ) έχει θεωρηθεί για το νόμιμο της 
δαπάνης, από τον ενεργήσαντα τον προληπτικό έλεγχο, 
ορισθέντα δημόσιο λειτουργό. 

Άρθρο 58ο. 

Πληρωμή δαπανών 

1. Δαπάνες μέχρι χιλίων (1.000) ευρώ εκτελούνται δια 
εντάλματος πληρωμής με την έγγραφη εντολή του 
Προέδρου. 

2. Δαπάνες άνω των χιλίων (1.000) ευρώ πρέπει, εκτός 
από την έγγραφη εντολή του Προέδρου, να συνοδεύο¬ 
νται και από προηγούμενη έγκριση του Δ.Σ. 

Άρθρο 59ο. 

Οικονομικό Έτος. 

Το Οικονομικό έτος του Φ.Σ.ΑΧ., αρχίζει την 1η Ιανου¬ 
άριου και λήγει την 31η Δεκεμβρίου κάθε έτους. 

Άρθρο 60ο. 

Διοικητικός και διαχειριστικός έλεγχος 

Διοικητικό και διαχειριστικό έλεγχο του Φ.Σ.ΑΧ. ενερ¬ 
γούν σύμφωνα με τα άρθρα 75 του Ν. 3601/1928 και 24 
του Α.Ν. 1384/1938, οι οριζόμενοι από την Γενική Συ¬ 
νέλευση ελεγκτές, ή η Περιφέρεια Δυτικής Ελλάδας 
δια οργάνου οριζομένου από αυτή, ως και κάθε άλλη 
δημόσια υπηρεσία που έχει ορισθεί νομίμως προς τού¬ 
το, καθώς επίσης και ορκωτός ελεγκτής κατόπιν απο- 
φάσεως της Γ.Σ. 

Άρθρο 61ο. 

Προϋπολογισμός 

1. Ο προϋπολογισμός συντάσσεται από τον Πρόε¬ 
δρο, τον Γραμματέα και τον Ταμία, εγκρίνεται από 
το Δ.Σ. και ψηφίζεται κατά την παρ. 2 του άρθρου 8 
του Ν. 3601/28 από τη Γενική Συνέλευση των μελών 
και εν συνεχεία υποβάλλεται προς έγκριση, στην αρ¬ 
μόδια υπηρεσία της Περιφέρειας Δυτικής Ελλάδος. 
Στον προϋπολογισμό, αναγράφονται κατά κεφάλαια 
και άρθρα τα προβλεπόμενα να πραγματοποιηθούν 
κατά την επομένη χρήση έσοδα και έξοδα ως και τα 
απρόβλεπτα τοιαύτα. 

2. Εντός του πρώτου μηνός κάθε οικονομικού έτους, 
καταρτίζεται ο Ισολογισμός και Απολογισμός της λήξα- 
σας οικονομικής χρήσεως, ο οποίος εγκρίνεται από τη 
Γ ενική Συνέλευση του μηνός Μαρτίου και υποβάλλεται 
στον σχετικώς ορισθέντα δημόσιο λειτουργό. 

3. Στον πίνακα του Ισολογισμού, καταχωρούνται εις 
μεν το Ενεργητικό: α) τα κατά την 31η Δεκεμβρίου εις 


χείρας του Ταμία μετρητά, β) οι καταθέσεις εις την 
Τράπεζα, γ) το παρά διαφόρων χρεωστών οφειλόμε- 
νο ποσό, δ) Η αξία των επίπλων και σκευών, και ε) 
κάθε άλλο υπάρχον περιουσιακό στοιχείο (χρεόγραφα 
κ.λπ.). Στο Παθητικό αναγράφεται: α) Το αποθεματικό 
κεφάλαιο (καθαρή περιουσία) και β) οι τυχόν υπο¬ 
χρεώσεις (πιστωτές). Στον πίνακα του απολογισμού, 
αναγράφονται στη μεν την στήλη των εσόδων το 
σύνολο των κατά κατηγορίες πραγματοποιηθέντων 
εσόδων (από το βιβλίο εσόδων), στη δε στήλη των 
εξόδων, τις διάφορες δαπάνες και παροχές (από το 
βιβλίο εξόδων). 

ΚΕΦΑΛΑΙΟ Ε'. 

ΓΕΝΙΚΕΣ ΔΙΑΤΑΞΕΙΣ 

Αρθρο 62ο. 

Πειθαρχικό Συμβούλιο 

Ο Σύλλογος, οφείλει να παρέχει κάθε δυνατή βοήθεια 
στο λειτουργούν παρ’ αυτόν Πειθαρχικό Συμβούλιο, του 
οποίου οι δαπάνες για την εύρυθμη λειτουργία, βαρύ¬ 
νουν τον προϋπολογισμό του συλλόγου. 

Άρθρο 63ο. 

Δικαιώματα μελών 

Τα μέλη του Συλλόγου, έχουν το δικαίωμα να δια¬ 
βάζουν τα πρωτότυπα των πρακτικών, τα έγγραφα 
του Αρχείου και το Μητρώο του Συλλόγου, τηρου- 
μένων σε κάθε περίπτωση των διατάξεων του νό¬ 
μου περί ευαίσθητων προσωπικών δεδομένων και να 
λαμβάνουν αντίγραφα αυτών, επικυρωμένα από τον 
Πρόεδρο και τον Γραμματέα, κατόπιν αιτήσεως και 
σε χρονικό διάστημα όχι περισσότερο των δεκαπέντε 
(15) ημερών. 

Αρθρο 64ο. 

Πολιτικές συζητήσεις 

Οι αμιγώς κομματικές συζητήσεις, απαγορεύονται στις 
συνεδριάσεις του Δ.Σ. και των Συνελεύσεων όπως και 
στα Γ ραφεία του Συλλόγου. 

Αρθρο 65ο. 

Επίτιμα Μέλη 

1. Επίτιμα μέλη, αναγορεύει ο Σύλλογος: α) Επιστή¬ 
μονες ημεδαπούς και αλλοδαπούς, εξαιρετικά διαπρέ- 
ποντες στη Φαρμακευτική επιστήμη, β) Πρόσωπα που 
προσέφεραν αξιόλογες υπηρεσίες στο φαρμακευτικό 
επάγγελμα. 

2. Τα επίτιμα μέλη, εκλέγονται με πρόταση του Διοι¬ 
κητικού Συμβουλίου από την Γενική Συνέλευση των 
μελών, με πλειοψηφία των 3/4 των παρόντων μελών. 

3. Τα επίτιμα μέλη, μπορούν να παρίστανται άνευ δι¬ 
καιώματος ψήφου στις Γ ενικές Συνελεύσεις του Φ.Σ.ΑΧ. 

Αρθρο 66ο. 

Παράβαση διατάξεων εσωτερικού Κανονισμού 

1. Η παράβαση των διατάξεων του παρόντος εσω¬ 
τερικού Κανονισμού, η οποία συνιστά σύμφωνα με το 
άρθρο 62 του Ν. 3601/1928 πειθαρχικό παράπτωμα, 
δύναται να προκαλέσει την πειθαρχική δίωξη του πα¬ 
ραβάτη. 

2. Η πειθαρχική δίωξη των μελών, που παρεκτρέπο¬ 
νται, καθώς και των παραβατών της Φαρμακευτικής 
Νομοθεσίας και του παρόντος εσωτερικού Κανονισμού, 
ενεργείται κατόπιν αποφάσεως του Δ.Σ. 



23702 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 67ο. 

Τροποποίηση εσωτερικού Κανονισμού. 

Ο παρών εσωτερικός Κανονισμός του Φ.Σ.ΑΧ. δεν δύ- 
ναται να τροποποιηθεί, παρά μόνο κατά την διαδικασία 
την οριζόμενη εις τα άρθρα 10 και 12 του Ν. 3601/1928. 

Άρθρο 68ο. 

Από της ισχύος του παρόντος εσωτερικού Κανονισμού 
καταργείται κάθε άλλη προγενέστερη διάταξη που αντί- 
κειται στον παρόντα ή που ρυθμίζει διαφορετικά τα του 
εσωτερικού Κανονισμού του Φ.Σ.ΑΧ. 

Η Επιτροπή Αναθεώρησης 

Μ. Τσάρα Πρόεδρος 

Ν. Δημοπούλου Σύμβουλος 

Π. Παπαθανασίου Σύμβουλος 


Εγκρίθηκε από την Γενική Συνέλευση της 15ης Απρι¬ 
λίου 2013 και δόθηκε εντολή στο Δ.Σ., να υποβάλει το 
παρόν στην Περιφέρεια Δυτικής Ελλάδας προς έγκριση. 

Ο Πρόεδρος της Γ.Σ. Ο Πρόεδρος του Δ.Σ. 

Ιωάννης Κατερίνης Ανδρέας Σοφιανόπουλος 

Ο Γ ενικός Γ ραμματέας 
Ευθύμιος Καμίτσος 

Η απόφαση αυτή και ο Εσωτερικός Κανονισμός Λει¬ 
τουργίας του Φαρμακευτικού Συλλόγου Αχαΐας να δη- 
μοσιευθεί στην Εφημερίδα της Κυβερνήσεως. 

Πάτρα, 20 Ιουνίου 2013 

Ο Περιφερειακός Σύμβουλος 
ΓΕΩΡΓΙΟΣ ΧΡΙΣΤΟΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή Ρλ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02016212706130012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































